একটা পদক ধনী থেকে আরও ধনী করে দিল পিভি সিন্ধুকে। রিও অলিম্পিক্স থেকে রুপো জেতার অব্যবহিত পরেই অন্ধ্রপ্রদেশ ও তেলেঙ্গানা সরকার স্থির করে ফেলেছে, সিন্ধুকে পদকের বন্যায় ভাসিয়ে দেওয়া হবে। অর্থ পাবেন, পাবেন গাড়ি। সেই সঙ্গে জমি। একটা অলিম্পিক্স পদকের যে কী গুরুত্ব, তা বেমালুম বুঝে গিয়েছেন সিন্ধু। ভাবীকালের অ্যাথলিটরাও হয়তো উপলব্ধি করলেন, একটা অলিম্পিক্স পদকের দাম ঠিক কতটা। এবার সিন্ধুকে দেখে এগিয়ে আসবেন অনেকেই। অলিম্পিক্সের মঞ্চে তুলে ধরবেন দুরন্ত পারফরম্যান্স।  
অন্ধ্রপ্রদেশ ও তেলেঙ্গানা সরকার স্থির করে ফেলেছে আর্থিক পুরস্কারের পাশাপাশি সিন্ধুকে জমি উপহার দেওয়া হবে। হায়দরাবাদ ডিস্ট্রিক্ট ব্যাডমিন্টন সংস্থার প্রেসিডেন্ট প্রতিশ্রুতি দিয়েছেন, দীঘল চেহারার ব্যাডমিন্টন তারকাকে বিএমডব্লিউ গাড়ি উপহার দেবেন। লন্ডন অলিম্পিক্স থেকে সাইনা নেহওয়াল ব্রোঞ্জ জিতে ফেরার পরেও হায়দরাবাদ ডিস্ট্রিক্ট সংস্থা বিএমডব্লিউ উপহার দিয়েছিল সাইনাকেও। ব্যাডমিন্টন সংস্থার প্রেসিডেন্ট আগেই জানিয়ে দিয়েছিলেন, পদক জিতলেই সিন্ধুকে দামী গাড়ি দেওয়া হবে। সেই মতোই তিনি কথা রাখবেন। 
তেলেঙ্গানা সরকার এক কোটি টাকা নগদ পুরস্কার দেবে। পিছিয়ে নেই ব্যাডমিন্টন ফেডারেশন অফ ইন্ডিয়াও। তাদের পক্ষ থেকে পঞ্চাশ লক্ষ টাকা দেওয়া হবে সিন্ধুকে। শিষ্যার পাশাপাশি গুরু গোপীচন্দকে ১০ লক্ষ টাকা দেওয়া হবে বলে জানিয়ে দিয়েছে ব্যাডমিন্টন ফেডারেশন। শুধু নিজের রাজ্য নয়, মধ্যপ্রদেশ সরকার সিন্ধুকে পঞ্চাশ লক্ষ টাকা দেবে। পিছিয়ে নেই দিল্লি সরকারও। তাদের তরফে দেওয়া হবে ২ কোটি টাকা। এখানেই শেষ নয়, ঘরে ফেরার পরে বিভিন্ন জায়গায় সংবর্ধিত করা হবে সিন্ধুকে। 
আরও পড়ুন— 
উবের অ্যাপেই সম্মান জানাতে পারবেন সিন্ধুকে। কীভাবে?